Diari Oficial de la Generalitat Valenciana


Sumari del DOGV 9636, del 11-07-2023 (2023/7381)

RESOLUCIÓ conjunta de 27 de juny de 2023, de de la directora general de Participació Ciutadana i del director general de Transparència, Atenció a la Ciutadania i Bon Govern, per la qual s'amplia el termini de resolució del procediment de les beques per a la realització de pràctiques professionals en matèria de participació ciutadana, transparència i bon govern, convocades per la Resolució de 28 d'abril de 2023, de la Conselleria de Participació, Transparència, Cooperació i Qualitat Democràtica.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9636

Data del DOGV
:   11-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7381


Data del document
:   27-06-2023

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública

RESOLUCIÓ conjunta de 27 de juny de 2023, de de la directora general de Participació Ciutadana i del director general de Transparència, Atenció a la Ciutadania i Bon Govern, per la qual s'amplia el termini de resolució del procediment de les beques per a la realització de pràctiques professionals en matèria de participació ciutadana, transparència i bon govern, convocades per la Resolució de 28 d'abril de 2023, de la Conselleria de Participació, Transparència, Cooperació i Qualitat Democràtica. [2023/7381]  
Per Resolució de 28 d'abril de 2023, de la Conselleria de Participació, Transparència, Cooperació i Qualitat Democràtica (DOGV 5-5-2023), es convoca la concessió de nou beques per a la realització de pràctiques professionals en matèria de participació ciutadana, transparència i bon govern, en les dependències d'aquesta conselleria, durant els exercicis 2023 i 2024. Aquesta resolució s'ha vist afectada per una correcció d'errades publicada en el DOGV de 10.05.2023.  
L'Ordre 1/2019, de 28 de novembre, de la Conselleria de Participació, Transparència, Cooperació i Qualitat Democràtica, per la qual s'aproven les bases reguladores de la concessió de beques per a la realització de pràctiques professionals en els centres directius de la conselleria (DOGV 05.12.2019), modificada per l'Ordre 4/2011, de 10 d'agost (DOGV 17.08.2021), és d'aplicació a la convocatòria de beques a la qual es fa referència en aquesta resolució.  
La comissió avaluadora es va constituir el 26.05.2023, en compliment d'allò establert en l'apartat nové de la convocatòria de l'esmentada Resolució de 28 d'abril de 2023, iniciant els seus treballs. El 06.06.2023, es va acordar i publicar els llistats provisionals de les diverses titulacions en el portal web de la conselleria de Participació, Transparència, Cooperació i Qualitat Democràtica, https://participacio.gva.es/es/web/participacio.  
D'acord amb l'establit en la part resolutiva onzé, apartat 3 de la convocatòria, el termini màxim per a dictar i publicar la resolució serà de tres mesos a comptar des de l'endemà de la data de publicació de la convocatòria, sense perjudici que puga ampliar-se en els termes determinats per la normativa reguladora del procediment administratiu comú.  
  
L'article 23 de la Llei 39/2015, d'1 d'octubre, del procediment administratiu comú de les administracions públiques estableix la possibilitat d'ampliar motivadament el termini màxim de resolució i notificació, sense que siga superior a l'establit per a la tramitació del procediment.  
S'han habilitat els mitjans necessaris per a complir el termini per a resoldre la convocatòria però els treballs de revisió de la documentació aportada -després de la publicació dels llistats provisionals-, així com de les al·legacions presentades, requereix un termini major del establit inicialment per a finalitzar els treballs de la comissió abans de resoldre el llistat definitiu i convocar les entrevistes. A més, el període estival dificulta la realització d'aquests per part dels membres de la comissió.  
  
Per tot el que s'ha exposat, a proposta de la presidenta de la comissió avaluadora i d'acord amb els motius anteriorment exposats resolem:  
  
Primer  
Ampliar en dos mesos el termini màxim del procediment de resolució i publicació de la concessió de les beques convocades per la Resolució de 28 d'abril de 2023, de la Conselleria de Participació, Transparència, Cooperació i Qualitat Democràtica. Conclòs aquest termini sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
  
Segon  
Ordenar la publicació de la present resolució en el Diari Oficial de la Generalitat Valenciana, de conformitat amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
Tercer  
Contra aquesta resolució no es pot interposar cap recurs d'acord amb l'article 23 de la Llei 39/2015, d'1 d'octubre, del procediment administratiu comú de les administracions públiques.  
  
València, 27 de juny de 2023.- La directora general de Participació Ciutadana: María Jesús Pérez Galant i el director general de Transparència, Atenció a la Ciutadania i Bon Govern: Andrés Gomis Fons (p. d. article nou de la Ordre 1/2019, de 28 de novembre, de la Conselleria de Participació, Transparència, Cooperació y Qualitat Democràtica, per la qual s'aproven les bases reguladores de la concessió de beques per a la realització de pràctiques professionals en els centres directius de la Conselleria; DOGV 8692, 05.12.2019).